S-278/2022

Mál þetta, sem dómtekið var 2. mars 2022, er höfðað með ákæru, útgefinni af lögreglustjóranum á höfuðborgarsvæðinu 18. janúar 2022, á hendur J-kk-þgf P-x-x B-x-x d-x-x R-x-x, kt. 000000- 0000, [ ---], Reykjavík, fyrir eftirtalin umferðarlagabrot, meðþvíað hafa:

1. Fimmtudaginn 23. maí 2019 ekið bifreiðinni [ ---] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 35 ng/ml og metamfetamín 335 ng/ml) um Höfðabakkabrú í Reykjavík, sunnan við Bíldshöfða, þar sem lögregla stöðvaði aksturinn.

M: 007- 2019- 31785

2. Fimmtudaginn 3. desember 2020 ekið bifreiðinni [ ---] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 25 ng/ml og metamfetamín 395 ng/ml) um Sundlaugaveg í Reykjavík, til móts við hús nr. 22, þar sem lögregla stöðvaði aksturinn.

M: 007- 2020- 72452

3. Sunnudaginn 27. desember 2020 ekið bifreiðinni [ ---] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 20 ng/ml og metamfetamín 350 ng/ml) norður Sæbraut í Reykjavík, þar sem lögregla stöðvaði aksturinn.

M: 007- 2020- 76635

Teljast brot í öllum liðum varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1981. Samkvæmt framlögðu sakavottorði, dagsettu 14. janúar 2022, gekkst ákærði undir sektargreiðslu og fjögurra mánaða sviptingu ökuréttar með lögreglustjórasátt 10. október 2014 fyrir akstur undir áhrifum ávana- og fíkniefna. Þann 28. október 2016 gekkst ákærði undir sektarrefsingu og 24 mánaða sviptingu ökuréttar með lögreglustjórasátt vegna sama brots.

Við ákvörðun refsingar verður því miðað við að ákærði sé nú í þriðja sinn sekur um akstur undir áhrifum ávana- og fíkniefna innan ítrekunartíma 3. mgr. 71. gr. almennra hegningarlaga nr. 19/1940. Litið verður til játningar ákærða við ákvörðun refsingar og hún virt honum til málsbóta, sbr. 8. tl. 1. mgr. 70. gr. almennra hegningarlaga. Jafnframt verður það virt ákærða til málsbóta að hann hafi snúið við blaðinu, sé í fullu starfi og gangi vel, enda er það stutt gögnum.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 60 daga fangelsi. Með vísan til dómvenju þykir ekki tilefni til að skilorðsbinda refsinguna.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dómsins að telja.

Ákærði greiði málsvarnarþóknun skipað verjanda síns, F-kk-ef V-kk-ef lögmanns, 139.5 00 krónur að meðtöldum virðisaukaskatti, og 233.560 krónur í annan sakarkostnað.

Af hálfu ákæruvaldsins flutti málið B-kk-nf E-kk-nf hönd Á-kk-ef B. S-kk-ef aðstoðarsaksóknara.

K-kvk-nf J-kvk-nf aðstoðarmaður dómara kveður upp dóm þennan.

DÓMSORÐ:

Ákærði J-kk-nf P-x-x B-x-x d-x-x R-x-x, sæti fangelsi í 60 daga.

Ákærði er sviptur ökurétti ævilangt frá uppkvaðningu dómsins aðtelja.

Ákærði greiði málsvarnarþóknun skipað verjanda síns, F-kk-ef V-kk-ef lögmanns, 1 39.5 00 krónur að meðtöldum virðisaukaskatti, og 233.560 krónur í annan sakarkostnað.

K-kvk-nf J-kvk-nf